open-index/open-wikipedia-markdown huggingface dataset:
אן סטוק

**אן סטוק** (באנגלית: **Ann Stock**; נולדה בשנת 1944) הייתה עוזרת מזכירת המדינה האמריקאית לענייני חינוך ותרבות ומילאה תפקידים נוספים מטעם המפלגה הדמוקרטית ואנשיה.

## ביוגרפיה
סטוק נולדה באינדיאנה בשנת 1944. היא בוגרת תואר אקדמי מאוניברסיטת פרדו, היא עבדה כמורה בבית ספר יסודי וכדיילת בפאן אם.

במהלך מסע הבחירות לנשיאות ארצות הברית 1980 היא שימשה כסגנית מזכירת העיתונות עבור סגן הנשיא וולטר מונדייל, לאחר מכן הייתה סגנית אחראית תקשורת ויחסי ציבור של תאגיד חנויות הכלבו בלומינגדיילס.

בשנת 1993 הנשיא ביל קלינטון מינה אותה כמזכירה החברתית של הבית הלבן (White House Social Secretary), באחראית על המסיבות והאירועים של הבית הלבן, תפקיד אותו ביצעה עד 1997 (הוחלפה על ידי קפריסיה מרשל).

מ-1997 ועד 2010 עבדה במרכז לאומנויות הבמה על שם ג'ון קנדי, שם ניהלה את התוכניות הבינלאומיות לניהול אמנויות, ופיקחה על משרד קשרי הממשלה, משרד העיתונות והמשרד לענייני מוסדות.

היא מונתה על ידי הנשיא אובמה כעוזרת מזכיר המדינה של ארצות הברית לענייני חינוך ותרבות, תחת הילרי קלינטון. היא כיהנה בתפקיד זה בשנים 2010-2013.

## קישורים חיצוניים

* https://www.washingtonpost.com/politics/ann-stock/gIQAqxVYBP_email.html?noredirect=on
* 

## הערות שוליים

קטגוריה:פוליטיקאיות אמריקאיות
קטגוריה:אנשי חינוך אמריקאים
קטגוריה:דיילי אוויר אמריקאים
קטגוריה:סגל מחלקת המדינה של ארצות הברית
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
טפיר קליפורני

**טפיר קליפורני** (שם מדעי: *Tapirus californicus*) הוא מין נכחד של טפיר אשר חי באמריקה הצפונית ונכחד לפני 11–13 אלף שנה, בסיומו של עידן הקרח.

## מאפיינים
מאובני טפיר זה נמצאו בכמה אזורים באמריקה הצפונית, ובעיקר בקליפורניה, ממנה קיבל את שמו. בחפירות של בור זפת בפארק בלוס אנג'לס נמצאו שלדי טפירים משומרים שנפלו פנימה. מאובנים שנמצאו באי אלסמיר שבקנדה דמו במראם ומשוער שתפוצת הטפיר הייתה כלל אמריקאית (באותה תקופה האקלים באי הארקטי היה ממוזג ונוח בהרבה).

הטפיר היה דומה למיני הטפיר הרגילים והגיע לאורך 140 סנטי מטרים ולמשקל 225 קילוגרם וכנראה שהוא ניזון מצמחייה טרופית כמו שיחים, פרחים, עלים שונים, פירות וזרעים, תוך שימוש בחדקו השרירי כדי לתלוש את העלים. הוא עצמו נטרף בידי הטורפים של הפליסטוקן כמו הסמילודון, אריה אמריקני או זאב הבלהות. גם פלאו-אינדיאנים צדו אותו.

טפיר זה לצד מינים נוספים (כמו: *Tapirus merriami* ,*Tapirus veroensis* ו-*Tapirus copei*) היו נפוצים באמריקה הצפונית לפני ההחלפה האמריקאית הגדולה, בה מיני טפירים עברו לאמריקה הדרומית, שם הם נפוצים בימינו.

## בתרבות
טפיר זה הופיע בסדרה העולם החדש הפראי.

## קישורים חיצוניים

קטגוריה:בעלי חיים שתוארו ב-1912
קטגוריה:טקסונים שתוארו בידי ג'ון מריאם
קטגוריה:טפיריים פרהיסטוריים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מפריטי פרסה שחיו בפלייסטוקן
קטגוריה:מאובני טקסונים שתוארו ב-1912
יעקב אלבוים

**יעקב אלבוים** (נולד ב-1939 תרצ"ט) הוא חוקר ספרות עברית ישראלי, פרופסור אמריטוס בחוג לספרות עברית באוניברסיטה העברית בירושלים.

פרופסור יעקב אלבוים חוקר וכותב על מדרשי חז"ל, הספרות התורנית בימי הביניים בפולין ואשכנז, חסידות, וספרות יידיש. שימש שנים רבות מעורכי כתב העת 'תרביץ' - רבעון למדעי היהדות בשפה העברית.

## ביוגרפיה
יעקב אלבוים נולד בחיפה ולמד בתיכון הדתי "יבנה" בעיר. למד בחוגים לספרות עברית והיסטוריה של עם ישראל באוניברסיטה העברית. עבודת הדוקטורט שלו עסקה בנושא "זרמים ומגמות בספרות המחשבה והמוסר בפולין ובאשכנז במאה הט"ז", בהנחייתו של פרופ' ישעיהו תשבי. אלבוים סיים את הדוקטורט בשנת 1976, ועל בסיסו כתב את ספרו "פתיחות והסתגרות", שזכה בפרס ע"ש לייב יפה.

אלבוים שימש פרופסור מן המניין בחוג לספרות עברית באוניברסיטה העברית ובתפקידים שונים באוניברסיטה. כן שימש במשך שנים רבות עורך בכתב העת תרביץ. לימד באוניברסיטת אוקספורד, במכללה דתית למורים ע"ש רא"מ ליפשיץ, במכללה לחינוך ע"ש דוד ילין, במכון שכטר למדעי היהדות ובמוסדות נוספים.

בשנים האחרונות מתמקד במדרש, בספרות יידיש ובספרות המוסר (בעברית וביידיש) של ראשית העת החדשה.

מתגורר בירושלים, אב לשלושה ילדים וסב לחמישה עשר נכדים.

## מספריו
***פתיחות והסתגרות: היצירה הרוחנית-הספרותית בפולין ובארצות אשכנז בשלהי המאה השש-עשרה**, הוצאת מאגנס, ירושלים, 1990. הספר זכה בפרס ע"ש לייב יפה מטעם קרן היסוד של המגבית המאוחדת לישראל לשנת תש"ן.
***תשובת הלב וקבלת ייסורים: עיונים בשיטות התשובה של חכמי אשכנז ופולין 1648-1348**, הוצאת מאגנס, ירושלים, 1990.
***להבין דברי חכמים: מבחר דברי מבוא לאגדה ולמדרש משל חכמי ימי הביניים**, מוסד ביאליק, ירושלים, 2001.

## קישורים חיצוניים

* 
* רשימת ספריו וספרים שערך באתר מגנס
* רשימת מאמריו באתר ACADEMIA
* 
* 
* 
* 
* 

קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי ספרות ישראלים
קטגוריה:חוקרי יהדות ישראלים
קטגוריה:סגל האוניברסיטה העברית בירושלים: ספרות עברית
קטגוריה:מחברי ספרי עיון ישראלים
קטגוריה:חוקרי ספרות חז"ל
קטגוריה:בוגרי תיכון יבנה (חיפה)
קטגוריה:עורכי תרביץ
קטגוריה:ישראלים שנולדו ב-1939
ליבי ער

"**ליבי ער**" הוא אלבומה השני של הזמרת-יוצרת הישראלית יובל דיין. האלבום יצא לאור ב-17 במרץ 2016, על ידי חברת התקליטים ארומה מיוזיק. מתוך האלבום יצאו ששת הסינגלים: "בשעה טובה", "ליבי ער", "בדיוק כמו הירח", "לילותיי" ו-"שב מולי" אשר זכו להצלחה רבה בישראל.

האלבום זכה למעמד פלטינה על סך מכירות של 40,000 עותקים בסך הכל.

## רקע והפקה
את האלבום הפיק גלעד שמואלי. בנוסף לכך, חלק משירי האלבום הופקו על ידי יובל דיין, שמואלי, דודו טסה וכולי. יוסי חרסונסקי סקר את האלבום בחיוב, ואף העניק לו ציון של ארבעה כוכבי זהב מתוך חמישה בסך הכל.

השיר "ליבי ער" שתיפקד כשיר הנושא של האלבום הפך ללהיט ארצי, ולאחד מלהיטיה הגדולים ביותר של דיין במצעדי הפזמונים.

## רשימת רצועות
# "ליבי ער"
# "לילותיי"
# "תנגן"
# "שב מולי"
# "בדיוק כמו הירח"
# "בשעה טובה"
# "שעה חלפה"
# "מתארחת בעולם"
# "אמא"

## קישורים חיצוניים

* האלבום ברשת הזרמת המדיה, אפל מיוזיק

## הערות שוליים

קטגוריה:אלבומי יובל דיין
קטגוריה:אלבומים בעברית
קטגוריה:אלבומים שהופקו על ידי גלעד שמואלי
קטגוריה:אלבומים שהופקו על ידי דודו טסה
קטגוריה:אלבומי פלטינה בישראל
קטגוריה:אלבומי חברת ארומה מיוזיק
סוס הגרמן

[ממוזער|מימין לשמאל: [סוס הבית, זברה מצויה וסוס הגרמן]]
ממוזער|מאובן של סוס הגרמן
**סוס הגרמן** (שם מדעי: *Equus simplicidens*) הוא מין סוס פרהיסטורי, שחי מאמצע המיוקן ועד לסוף הפליסטוקן בטווח משוער של 3.5 מיליון שנה עד ללפני 10,000 שנה. הוא מכונה **[[זברה]] אמריקאית** אף שלא ברור מה הקרבה שלו לזברה.
## גילוי
מאובני סוס הגרמן היו מהקדומים ביותר שהתגלו מהסוג סוס, וקיבלו את שמם ב-1892 מידי החוקר האמריקאי אדוארד דרינקר קופ שגילה אותם לראשונה בטקסס. מאובנים נוספים נמצאו ב-1930 בעיירה הגרמן שבאיידהו וקיבלו את השם *Plesippus*, אך מחקר נוסף הראה שמדובר באותם מאובנים שקופ תיאר וכבר ניתן להם שם. מאובני הסוס הם המאובנים הלאומיים של איידהו.

בכמה אזורים התגלו מאובני סוסים שכללו מעל 100 גולגולות, מה שכנראה נגרם מתמותה גדולה לצד מקווה מים גדול, אולי בניסיון הסוסים לחצות נהר שהסתיים בטביעתם.
## מאפיינים
סוס זה הגיע לגובה 110–145 סנטימטרים ולמשקל 100–385 קילוגרם, בדומה לסוס ערבי. הוא היה בעל כתפיים וצוואר חזקים, בדומה לזברה ופנים שדמו לפני חמור. מהמאובנים לא ידוע איך נראה עורו, אך ייתכן שעטה מעט פסים עליו. ככל הנראה חי סוס הגרמן בעדרים בערבות העשב הגדולות של צפון אמריקה.

לאחר היכחדותו לפני 10,000 שנה לא נותרו סוסים ביבשת עד לבוא האדם הלבן לאמריקה.

## קישורים חיצוניים

קטגוריה:בעלי חיים שתוארו ב-1892
קטגוריה:טקסונים שתוארו בידי אדוארד דרינקר קופ
קטגוריה:מינים שנכחדו: סוסיים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מפריטי פרסה שחיו בפלייסטוקן
קטגוריה:מאובני טקסונים שתוארו ב-1892
ויטלי מקארוב

**ויטלי ואלרייביץ' מקארוב** (ברוסית: **Виталий Валерьевич Макаров**; נולד ב-23 ביוני 1974) הוא ג'ודוקא עבר רוסי אשר התחרה בקטגוריית המשקל עד 73 ק"ג.
## קריירה
מקארוב התחרה פעמיים במשחקים האולימפיים בשנים 2000 ו-2004. באתונה 2004 הוא זכה במדליית הכסף בקטגוריית המשקל עד 73 ק"ג.

מקארוב מחזיק בשלוש מדליות מאליפויות העולם, מדליית זהב (2001), מדליית כסף (1999) ומדליית ארד (2003). באליפויות אירופה הוא זכה בשתי מדליות, מדליית כסף (2000) ומדליית ארד (1999).

לאחר פרישה מתחרויות החל לאמן.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא רוסים
קטגוריה:אלופי עולם בג'ודו
קטגוריה:מעוטרי עיטור הידידות (רוסיה)
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת סידני (2000)
קטגוריה:רוסים שנולדו ב-1974
סוס מקסיקני

**סוס מקסיקני** (שם מדעי: *Equus conversidens*) הוא מין סוס פרהיסטורי שחי בתקופת הפליסטוקן באמריקה הצפונית. ישנם חוקרים שטוענים שמין זה הוא טקסון מוטל בספק. מאובני הסוס נמצאו במקסיקו סיטי, בירת מקסיקו לראשונה ב-1869. מאובנים נוספים נמצאו בהמשך בעיר קניון שבטקסס ובאריזונה, ניו מקסיקו, קנזס, אוקלהומה ופלורידה.

עם זאת מחקרים שונים בדקו את קרבת המאובנים למאובנים של סוגים מהמינים: *Equus francisci* ,*Equus tau* ,*Equus littoralis* ,*Equus achates* ו-*Equus barcenaei* גרמו לחוקרים רבים לראות במין זה מין לא רלוונטי.

בהנחה שהיה מין נפרד הוא היה קטן יחסית והגיע עד לגובה 2 מטרים בכתפיים ולמשקל 200–300 קילוגרם. הוא היה בעל רגליים דקות אך ארוכות ויכל לרוץ היטב.

מין זה שרד יותר מרוב הסוסיים האמריקאים ונכחד לפני 11,000-9,000 שנה, אולי בתוצאה מציד או ממגפה קטלנית.

## קישורים חיצוניים

קטגוריה:בעלי חיים שתוארו ב-1869
קטגוריה:מינים שנכחדו: סוסיים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מפריטי פרסה שחיו בפלייסטוקן
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1869
סוס יוקון

**סוס יוקון** (שם מדעי: *Equus lambei*) הוא מין נכחד של סוס שחי בתקופת הפליסטוקן באמריקה הצפונית. הוא נכחד מהעולם לפני 10,000 שנה, לאחר עידן הקרח. מאובנים משומרים של הסוס נמצאים בוייטהורס שביוקון, קנדה והם כוללים גם שיער ובשר משומר.

מחקרי DNA קובעים שישנו קשר בין סוס יוקון לטרפן או לסוס פרז'וואלסקי ממונגוליה, כך שאולי הוא היה תת-מין של סוס רמכי, בדומה לסוס הבית. בדיקות של שיניים גם גורמות לדמיון זה וגם דמיון בין עצמות הרגליים שלו לעצמות רגלי סוס פרז'וואלסקי. גם אם לא השתייך לאותו המין היה קרוב בהרבה לסוס הבית מאשר לחמור או לזברה. הסוס היה יותר קטן מהסוסים המבויתים.

סוס זה לצד מינים נוספים כמו ביזון הסטפה, ממותה צמרית ואייל הצפון היה מהנפוצים שבין אלה שחצו את מצר ברינג מאסיה לאלסקה באמריקה הצפונית שבאותה תקופה היה יבש (הגשר היבשתי של ברינגיה). הסוס חי בעדרים גדולים בערבות ובטונדרה הצפונית וניזון מעשב וצמחייה נמוכה. הוא היה עמיד לתנאים קשים, אך לעיתים סוסים רבים מתו בחורף, אולי מרעב. כמו כן הם היו פגיעים לזאבים.

## קישורים חיצוניים

קטגוריה:בעלי חיים שתוארו ב-1917
קטגוריה:טקסונים שתוארו בידי אוליבר פרי היי
קטגוריה:מינים שנכחדו: סוסיים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מפריטי פרסה שחיו בפלייסטוקן
קטגוריה:מאובני טקסונים שתוארו ב-1917
דרופשיפינג

**דרופשיפינג** (באנגלית: **Drop shipping**) היא שיטת מסחר פופולרית לניהול שרשרת האספקה שבה הקמעונאי אינו שומר סחורות במלאי, אלא מעביר את הזמנות הלקוח ופרטים למשלוח אל היצרן, חנות אחרת או סיטונאי, כאשר האחרון לאחר מכן שולח את הסחורה ישירות ללקוח. כמו ברוב העסקים הקמעונאיים, רוב הקמעונאים עושים את הרווח שלהם על ההבדל בין מחיר הסיטונאי והמחיר הקמעונאי. דרך שבה קמעונאים מרוויחים אחוז מוסכם של המכירות בעמלה, שמשולם על ידי סיטונאי לקמעונאי, קיימת גם כן.

ממוזער|שיטת המסחר של הדרופשיפינג

## אופי העבודה
דרופשיפר (אדם העוסק בדרופשיפינג) יכול להציג את הפריטים אותם הוא מוכר בחנות פיזית או לספק קטלוג מוצרים דרך האינטרנט, כדי לאפשר ללקוחות לעיין בפריטים לפני הרכישה. הסיטונאי עשוי לשלוח את הסחורה כשהיא עטופה באריזה מותאמת אישית, כולל פרטים כגון שם החברה, לוגו, ומידע ליצירת קשר של הקמעונאי.

קמעונאים אשר שולחים את הסחורה במסגרת דרופשיפינג נוקטים באמצעים שונים כדי להסתיר את העובדה שמקור הסחורה אינו ידוע. אמצעים אלו כוללים "משלוח עיוור" (משלוח הסחורה ללא כתובת החזרה) או "תווית משלוח פרטית" (שליחת הסחורה מהסיטונאי עם כתובת החזרה של הקמעונאי).

## יתרונות וחסרונות
היתרון הגלום בשיטה זו, היא העובדה שהדרופשיפר חוסך הוצאות מסוימות, כמו המשלוח מהיצרן לקמעונאי, והאחסון הכפול (הן אצל היצרן והן בחנות). כמו כן, יצרן שמשרת באופן זה קמעונאים רבים, נהנה מיתרון גודל, ובמקרים רבים עלויות הטיפול והמשלוח קטנות יותר עבורו מאשר עבור הקמעונאי. במודל זה, הדרופשיפר לא מפסיד כסף אם מוצר לא נמכר (בשונה מהיצרן או הספק שצריכים לייצר ולהחזיק את מלאי המוצרים), הוא משלם כסף רק כאשר לקוח רוכש ממנו מוצר. כך בדרך זו הוא מוציא כסף רק לאחר שהוא מכניס כסף, מה שהופך את השיטה לפופולרית בקרב משתמשים רבים.

הבעייתיות העיקרית בעבודת הדרופשיפינג היא שהמוצר שהדרופשיפר מוכר אינו נמצא בשליטתו. כך יוצא שבמידה והיצרן שולח מוצר תקול ללקוח או שהמשלוח מגיע באיחור, הכתובת לתלונות היא הדרופשיפר. כך יכול לקרות מצב שהדרופשיפר נאלץ להחזיר כסף ללקוח שרכש את המוצר ולאבד גם את הכסף ששילם ליצרן ששלח את המוצר.

## ראו גם
*רכישה מקוונת
*מסחר אלקטרוני

## קישורים חיצוניים

* מה זה דרופשיפינג, באתר SEOWOW, ב-21 בינואר 2025

* מה זה דרופשיפינג, באתר דיגיטל אלפנט, 11 ביוני 2018
* מה זה דרופשיפינג, באתר מרצ'נט סנטר

קטגוריה:ערכים שבהם תבנית בריטניקה אינה מתאימה
קטגוריה:שיווק
קטגוריה:מסחר
קטגוריה:מסחר אלקטרוני
הארון שפסו

**הארון שפסו** (באדיגית: **Харун Шапсо**, נולד ב-15 במרץ 1999) הוא כדורגלן ישראלי-צ'רקסי המשחק בעמדת הבלם בעירוני טבריה.

## קריירה
שפסו גדל בכפר קמא שבגליל התחתון, והחל לשחק כדורגל במחלקות הנוער של מכבי חיפה ושל הפועל נוף הגליל
. ב-27 בדצמבר 2019 ערך את הופעת הבכורה שלו בקבוצה הבוגרת של מועדון הפועל נוף הגליל, כשפתח בהרכב בניצחון 0–2 על מ.ס. כפר קאסם במסגרת עונת 2019/2020 בליגה לאומית.

בעונת 2020/2021 שיחק בהפועל איכסל.

ב-27 בדצמבר 2021 חתם בעירוני טבריה. שפסו היה שותף לעליית הקבוצה מליגה א' צפון ועד לליגת העל.
ב-29 בספטמבר 2024 הבקיע את שערו הראשון בליגת העל בתיקו 1-1 עם מכבי תל אביב.
## תארים
עירוני טבריה
*גביע הטוטו לליגה הלאומית: 2023/2024

## חיים אישיים
שפסו הוא בן דודו של הכדורגלן תאמבי סגס.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:צ'רקסים ישראליים
קטגוריה:כפר כמא: כדורגלנים
קטגוריה:כדורגלני הפועל נוף הגליל
קטגוריה:כדורגלני הפועל אכסאל
קטגוריה:כדורגלני עירוני טבריה
קטגוריה:ישראלים שנולדו ב-1999
יקטרינה ליסינה

280px|ממוזער|ליסינה בשנת 2018
**יקטרינה ויקטורובנה ליסינה** (ברוסית: **Екатерина Викторовна Лисина**;  נולדה ב-15 באוקטובר 1987), היא כדורסלנית עבר רוסייה אשר התחרתה במדי נבחרת רוסיה באולימפיאדת בייג'ינג ב-2008, שזכתה במדליית ארד.

ליסינה מפורסמת בגובהה הרב ויוצא הדופן. כאשר היא עומדת ברגליים יחפות, גובהה מתנוסס ל 2.06 מטרים. 

בשנת 2014 סיימה ליסינה את קריירת הכדורסל המקצועית שלה והחלה להופיע בסרטוני פטיש לכפות רגליים וקראש פטיש למבוגרים, שם היא מדגמנת את כפות רגליה הגדולות. כמו כן ייסדה את סוכנות הדוגמנות "World's Tallest Models", המתמקדת בדוגמנים ובדוגמניות גבוהים מכל העולם.

## קריירת כדורסל
בין השנים 2004 ל-2006, שיחקה ליסינה במדי קבוצת פץ' ההונגרית. 

בשנים 2007-2006 שיחקה במדי קבוצת ספרטה אנד קיי המצליחה, שבליגת העל הרוסית.

בין השנים 2009-2007 שיחקה במועדון הכדורסל צסק"א מוסקבה.

בשנת 2009 שיחקה בקבוצת "המלאכים הטובים של קושיצה", בסלובקיה.

בשנים 2010-2009 חזרה לשחק במדי ספרטה אנד קיי.

משנת 2011 ועד סיום הקריירה המקצועית שלה בשנת 2014, שיחקה ליסינה במדי קבוצת "דינמו קורסק", שבליגת העל הרוסית.

## חיים אישיים
ליסינה המירה את דתה להינדואיזם. היא הפכה לחסידה נלהבת של האלה לקשמי. מאז שקיבלה עליה את ההינדואיזם, היא הפסיקה לאכול בשר ומתרגלת מדיטציות מדי יום.

## שיאים עולמיים
ליסינה מחזיקה בשני שיאים עולמיים: האישה עם הרגליים הארוכות ביותר (נשבר), והדוגמנית המקצועית הגבוהה ביותר. כן הופיעה בספר השיאים של גינס לשנת 2018. ליסינה גם הוכרה רשמית כבעלת כפות הרגליים הגדולות ביותר מבין כלל הנשים ברוסיה, עם מידה 47.

## קישורים חיצוניים

* 

* 
* "הדוגמנית עם הרגליים הארוכות בעולם", באתר nana10
* "הרוסית אקטרינה ליסינה נכנסה לספר השיאים של גינס בהיותה בעלת הרגליים הארוכות בעולם", באתר tel-avivtimes

## הערות שוליים

קטגוריה:דוגמניות רוסיות
קטגוריה:שיאניות גינס
קטגוריה:רוסיות שנולדו ב-1987
קטגוריה:רוסים שנולדו ב-1987
קטגוריה:זוכות מדליית ארד אולימפית רוסיות: כדורסל
קטגוריה:כדורסלניות באולימפיאדת בייג'ינג (2008)
רקוורה

**רקוורה** (באסטונית: **Rakvere**; בגרמנית: **Wesenberg**, וזנברג) היא עיר בצפון אסטוניה, בירת מחוז לאנה-וירו. ממוקמת כ-20 קילומטרים מהמפרץ הפיני.

## היסטוריה
ההתיישבות באזור החלה בין המאה ה-3 למאה ה-5 לספירה. עדויות לכך אותרו במבצר הניצב במרכז העיירה. באזור הייתה התיישבות בשם *Tarvanpea*, אשר מוזכרת לראשונה בשנת 1226 בכרוניקה הליבונית של הנרי הלטבי. בשנת 1220, ממלכת דנמרק השתלטה על העיירה (וכל צפון אסטוניה) והקימה בה מבצר בשנת 1252. בשנת 1346 קיבל המסדר הליבוני לידיו את השלטון בצפון אסטוניה מהדנים.

במהלך מלחמת ליבוניה אשר התרחשה בין השנים 1558 עד 1581, הייתה רקוורה תחת שלטון רוסי. בסיום המלחמה, האימפריה השוודית השתלטה על העיירה. היא החזיקה בה עד שנת 1602, אז העיירה עברה לשלטון האיחוד הפולני-ליטאי. בשנת 1605 החזירו השוודים את השלטון בעיירה והחזיקו בו עד לשנת 1703, בה נשרפה העיירה במהלך המלחמה הצפונית הגדולה. בעקבות תוצאות המלחמה וחתימת חוזה נישטאד בשנת 1721, מוזגה העיירה אל תוך האימפריה הרוסית, שהחזיקה בה עד להכרזת העצמאות של אסטוניה בסיום מלחמת העולם הראשונה.

כיום קיים בעיירה בית תיאטרון הפעיל משנת 1940, אשר שרד את מאורעות מלחמת העולם השנייה.

## קהילה יהודית
ברקוורה התקיימה קהילה יהודית זעירה אשר מנתה כ-350 אנשים בשנת 1890. הקהילה הצטמצמה משמעותית ערב מלחמת העולם הראשונה, אך שבו אליה יהודים לקראת סיום המלחמה. בתקופה שבין שתי המלחמות נהנתה הקהילה משגשוג כלכלי ומספר מתושביה אף השתתפו בבחירות לקונגרס הציוני.

מרבית יהודי רקוורה נמלטו במהלך מלחמת העולם השנייה, לפני שהחל הכיבוש הנאצי באזור. בשנים שלאחר סיום המלחמה גרו בעיירה יהודים ספורים.

## ערים תאומות

## קישורים חיצוניים

* 
* תיירות ברקוורה באתר TripAdvisor
* 
* וזנברג ביברייסקיה אנציקלופדיה .

## הערות שוליים

קטגוריה:אסטוניה: ערים
קטגוריה:יישובים שהוקמו במאה ה-3
אברהם באראץ

**אברהם באראץ** (**Abraham Baratz**: 14 בספטמבר 1895–1975) היה שחמטאי ופסל יהודי-רומני-צרפתי.

## קורות חיים
באראץ נולד באימפריה הרוסית, בחבל בסרביה, במחוז אוקניצה, בכפר ברנובה (Bîrnova), היום במולדובה. לאחר מהפכת אוקטובר בסרביה החליטה להתאחד עם רומניה וכך הפך באראץ לאזרח רומני. ב־1924 נסע לפריז, בצרפת, כדי להשלים את לימודיו באמנות, ונשאר שם לכל חייו.

באראץ היה אמן בינלאומי בשחמט, בעל מעמד מכובד בקהילת השחמט הבינלאומית. הוא השתתף באליפות רומניה בשחמט וזכה במקום הראשון במשותף. באראץ היה גם חבר במשלחות הרומניות לאולימפיאדת השחמט 1930, שהתקיימה בהמבורג ולאולימפיאדת השחמט 1931, שהתקיימה בפראג. באראץ ניצח בטורניר פריז בשנים 1925 (יחד עם ויטלי הלברשטאדט), 1927 ו־1928.

באראץ החזיק סטודיו באזור מונמארטר והתמחה בו בפיסול ובעבודות קרמיקה. חלק נכבד מיצירות האמנות שלו הן על נושא השחמט או דמויות של שחמטאים.

## קישורים חיצוניים
* Abraham Baratz at 365Chess.com 
* BARATZ Abraham  ו

קטגוריה:שחמטאים יהודים רומנים
קטגוריה:שחמטאים יהודים צרפתים
קטגוריה:פסלים יהודים מולדובנים
קטגוריה:פסלים יהודים רומנים
קטגוריה:פסלים יהודים צרפתים
קטגוריה:אמנים בין-לאומיים
קטגוריה:מהגרים מרומניה לצרפת
קטגוריה:פסלים צרפתים במאה ה-19
קטגוריה:פסלים צרפתים במאה ה-20
קטגוריה:ילידי 1895
קטגוריה:רומנים שנפטרו ב-1975
קטגוריה:צרפתים שנפטרו ב-1975
אליסבת ואלאס

**אליסבת ואלאס** (בנורווגית: **Elisabeth Walaas**; נולדה ב-27 באפריל 1956) היא פוליטיקאית נורווגית ממפלגת העבודה (נורווגיה).

## ביוגרפיה
ואלאס סיימה ב-1983 תואר באוניברסיטת ברגן, ועבדה כמורה במהלך ואחרי הלימודים.

מ-1983 ועד 1990 הייתה חברה בעיריית ברגן, מ-1989 ל-1993 שימשה כסגנית חברה בסטורטינג (הפרלמנט הנורווגי) מטעם מחוז הורדלנד, מ-1987 ועד 1989 הייתה יועצת פוליטית במשרד התרבות והמדע הנורווגי ומ-1990 ועד 1992 הייתה בתפקיד זה במשרד החוץ.

מ-2001 ועד 2004 עבדה במשרה דיפלומטית בבריסל. ב-2005 התמנתה לשגרירת נורווגיה בקרואטיה. הייתה גם סגנית שרת החוץ בקבינט השני של ינס סטולטנברג.

## קישורים חיצוניים
* Jakob Arvola, Motstridende signaler, 20-jan-2009, NRK

## הערות שוליים

קטגוריה:קצרמר דיפלומטים
קטגוריה:בוגרי אוניברסיטת ברגן
קטגוריה:פוליטיקאיות נורווגיות
קטגוריה:אנשי חינוך נורווגים
קטגוריה:שגרירות
קטגוריה:שגרירי נורווגיה
קטגוריה:קצרמר אישים
קטגוריה:נורווגיות שנולדו ב-1956
קטגוריה:נורווגים שנולדו ב-1956
אוטו הראשון, רוזן הסן

**אוטו הראשון, רוזן הסן** (1272 - 17 בינואר 1328) היה רוזן הסן מ-1308 עד מותו.

## ביוגרפיה
אוטו נולד בשנת 1272 במרבורג, להיינריך הראשון, רוזן הסן, ואשתו הראשונה אדלייד מבראונשווייג-לינבורג, בתם של אוטו הראשון, דוכס בראונשווייג-לינבורג ומתילדה מברנדנבורג, דוכסית בראונשווייג-לינבורג.

בשנת 1308 מת אביו, ואוטו ירש את הסן העילית, "הארץ על הוואהן", אשר כללה את מרבורג, גיסן, גרינברג ואלספלד, בעוד שאחיו יוהאן, רוזן הסן ירש את הסן התחתית. בשנת 1311 מת אחיו יוהאן, ואוטו ירש גם את הסן התחתית, אשר כללה את אזור פולדה, אדר, שוואלם, ורה, המורדות הגבוהים של הווזר, עם הערים קאסל, הומברג, מלזונגן, ורוטנבורג.

אחרי שאוטו ירש את כל הרוזנות, הוא התגורר לסירוגין בקאסל ובמרבורג. לאוטו הייתה היסטוריה ארוכה של עימותים עם הארכיבישוף של מיינץ, מתיאס פון בוכק. בשנת 1324 מיינץ ניצחה בקרב להאנברג עם עזרה של כוחות אמנבורג. בשנת 1327, מיינץ סיפחה את גיסן עם עזרה של חיילים מנסיכות הבוחר מטריר, אבל תושבי העיר פעלו במהירות, ואוטו החזיר לעצמו את השליטה. רק אחרי הניצחון של אוטו בווצלאר ועם הגישור של יוהאן, מלך בוהמיה בשנת 1328 הפיוס נעשה אפשרי.

ב-17 בינואר 1328 מת אוטו בקאסל, ובנו היינריך השני, רוזן הסן ירש את נחלותיו.

## משפחתו
בשנת 1297 התחתן אוטו בכנסיית אליזבת הקדושה, מרבורג עם אדלהייד מרבנסבורג, בתו של אוטו השלישי, רוזן רבנסבורג, ממנה נולדו לו 5 ילדים:
* היינריך השני, רוזן הסן (מת ב-1376).
* אוטו מהסן (1301–1361), ארכיבישוף מגדבורג.
* לודוויג היונקר מהסן (1305–1345), אביו של הרמן השני, רוזן הסן.
* הרמן הראשון מהסן (מת ב-1368).
* אליזבת מהסן (מתה ב-1373), התחתנה עם רודולף השני, דוכס סקסוניה.
## קישורים חיצוניים
* 

קטגוריה:בית הסן
קטגוריה:נפטרים ב-1328
קטגוריה:רוזנים גרמנים
קטגוריה:ילידי 1272
אופטר סטר רידר

**אופטר סטר רידר** (באנגלית: **Optare StarRider**) הוא מיניבוס מתוצרת יצרנית האוטובוסים הבריטית **Optare** , חברה בת של חברת ייצור הרכבים הכבדים ההודית **Ashok Leyland** , אשר יוצר בין השנים 1987–1994 בבריטניה.

דגם "אופטר סטר רידר" נבנה על פי פלטפורמת מרצדס בנץ מסוג "Mercedes-Benz T2 811D", כולל מנוע הדיזל שהורכב בדגמי אופטר סטר רידר שהיה מתוצרת מרצדס בנץ.

## "אופטר סיטי פאסר"
* יוצרו 157 יחידות.
* 19-31 מושבים.
* גוף הדגם נבנה ממסגרת פלדה עם סגסוגת אלומיניום.
* מנוע מרצדס בנץ מדגמי "מרצדס-בנץ T2" מסוג "811 D", מדגמי מנוע "Mercedes-Benz OM 300 (klein)" .
* 1 דלת כניסה באמצעות מדרגה.
* 123 יחידות מדגמי "אופטר סטר רידר" נרכשו על ידי "London Regional Transport" .
* 24 יחידות מדגמי "אופטר סטר רידר" נרכשו על ידי "Badgerline"  ותופעלו בעיר בריסטול.
* דגם של "אופטר סטר רידר" השתתף בסדרת הטלוויזיה הבריטית "London's Burning" ששודרה בין השנים 1988–2002.

## גלריית תמונות

קובץ:Bristol Harbourside 2015 - Tally Ho E809MOU.JPG | "אופטר סטר רידר"
קובץ:Penzance Bus Station - Tally Ho E809MOU.jpg | "אופטר סטר רידר"
קובץ:Penzance Market Jew Street - Tally Ho E809MOU.jpg| "אופטר סטר רידר"


## ראו גם
* מיניבוס
* אופטר סיטי פאסר
* אופטר אולימפוס

## קישורים חיצוניים

* 

## הערות שוליים

קטגוריה:מיניבוסים
קטגוריה:דגמי מכוניות שהושקו ב-1987
קטגוריה:כלי רכב בריטיים
פאראד (הונגריה)

**פאראד** (בהונגרית: **Farád**) הוא כפר במחוז גיור-מושון-שופרון, בצפון-מערב הונגריה.

## יהודי פאראד
המצבות היהודיות העתיקות בבית העלמין של הכפר מעידות על כך שיהודים התגוררו במקום כבר במאה ה-17. בשנת 1831 ישבו בפאראד 146 יהודים.

הקהילה היהודית הוקמה לקראת המחצית השנייה של המאה ה-19 אז הוקם גם בית כנסת. ב-1869 הצטרפו לזרם האורתודוקסי.

בשנת 1930 חיו בקהילה רק 34 יהודים.

במאי 1944 כחודשיים לאחר כניסת הצבא הגרמני להונגריה, רוכזו יהודי פאראד בבית הכנסת ומשם הובלו לגטו שהוקם בעיירה הסמוכה צ'ורנה. מיד לאחר גירוש היהודים מהכפר, הרסו הגרמנים את בית הכנסת, ותושבי הכפר בזזו את רכוש היהודים. ב-18 ביוני הועברו כל יושבי גטו צ'ורנה לגטו שופרון, וב-5 ביולי 1944 שולחו למחנה ההשמדה אושוויץ.

## קישורים חיצוניים

* 
* 
* בית הקברות היהודי בפאראד

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
מריה בוריסובנה

**מריה בוריסובנה מטבר** (ברוסית: **Мария Борисовна**; 1442–1467) הייתה נסיכה גדולה של נסיכות מוסקבה אשתו הראשונה של איוואן השלישי הנסיך הגדול של מוסקבה.

מריה הייתה בתם של בוריס מטבר (רוסית:Ярослав Владимирович) נסיך טבר ואנסטסיה אנדרבנה (ברוסית: **Александра Васильевича**). 

מריה נשאה לאיוואן השלישי ב-1452. ב-1458 ילדה את בנה איוואן, המכונה "איוואן הצעיר", שהיה יורש העצר של איוואן השלישי.

מריה נפטרה ב-27 באפריל 1467, יש סוברים שהורעלה. נקברה בקתדרלה של מנזר העלייה לשמים בקרמלין.

## קישורים חיצוניים

 

קטגוריה:נסיכי מוסקבה
קטגוריה:ילידי 1442
קטגוריה:נפטרים ב-1467
גנאדי סטרקאלוב

**גנאדי מיכאילוביץ' סטרקאלוב** (ברוסית: **Геннадий Михайлович Стрекалов**; ) הוא קוסמונאוט סובייטי שטס ב-5 משימות חלל כחבר משלחת לתחנת החלל סאליוט 6 וסאליוט 7.

## קורות חיים
סטרקאלוב נולד בעיירה מיטישצ'י במחוז מוסקבה. הוא סיים בית הספר בעיר קורוליוב והתחיל לעבוד במפעל להרכבת חללית. בשנת 1960 הוא התחיל ללמוד הנדסה ובמקביל עבד במחלקת תכנון מס' 1. לאחר סיום הלימודים הוא המשיך בעבודה ובמקביל, בשנת 1983 סיים עבודת הדוקטורט.

בשנת 1973 סטרקאלוב נכלל ביחידת הקוסמונאוטים.

בשנת 1980 הוא ביצע טיסה בחללית סויוז T-3 לצד לאוניד קיזים ואולג מקארוב. במהלך טיסה נבדקו פתרונות תכנוניות חדשות.

בשנת 1983 נערכה הטיסה השנייה בחללית סויוז T-8 לצד ולדימיר טיטוב ואלכסנדר סרברוב. במהלך טיסה זו הייתה מתוכננת עגינה לתחנת החלל סליוט 7 שבוטלה לאור בעיות טכניות.

בשנת 1984 נערכה הטיסה השלישית בחללית סויוז T-11 לצד יורי מלישב כמפקד וראקש שרמה (הודו). הם חזרו לכדור הארץ לאחר כשבוע בחללית סויוז T-10.

בשנת 1990 נערכה הטיסה הרביעית בחללית סויוז TM-10 לצד גנאדי מנאקוב. צוות החל בביצוע תוכנית של משלחת מס' 7. במהלך טיסה זו סטרקאלוב ביצע פעילות חוץ רכבית במהלך הם הצליחו לסגור פתח במודול "קוואנט 2" אך לא היה ניתן להחזיר אותו למצב שמיש.

בשנת 1995 נערכה הטיסה החמישית בחללית סויוז TM-21 לצד ולדימיר דז'ורוב ונורמן ת'אגארד (ארצות הברית). לאחר קבלת אחריות על תחנת החלל משלחת מס' 18 בפיקוד ולדימיר דז'ורוב החלה את פעילותה. במהלך טיסה זו סטרקאלוב ביצע פעילויות חוץ רכביות נוספות.

בשנת 1995 סטרקאלוב עזב את יחידת הסוקמונאוטים אך המשיך בעבודתו בתאגיד הטילים והחלל אנרגיה.

לאחר פרישה לגמלאות, סטרקאלוב כיהן במספר תפקידים ציבוריים.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 
* 

קטגוריה:הלכי חלל רוסים
קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
קטגוריה:קוסמונאוטים רוסים
קטגוריה:מעוטרי עיטור ההצטיינות למען המולדת
קטגוריה:אישים שהונצחו על בולי ברית המועצות
קטגוריה:רוסים שנולדו ב-1942
קטגוריה:רוסים שנפטרו ב-2004
רקסי המלך

**רקסי המלך** (באנגלית: **The Queen's Corgi**, בתרגום חופשי: **הקורגי של המלכה**) הוא סרט אנימציה בלגי הרפתקאות-קומי בתלת-ממד שיצא לאקרנים באפריל 2019. את הסרט ביים והפיק בן סטאסן.

## תקציר העלילה
רקס, אחד מכלבי הקורגי האהובים של המלכה אליזבת השנייה, הולך לאיבוד מארמונו ונכנס למועדון של קרבות כלבים. הוא יוצא למסע ארוך על מנת למצוא את המלכה ולהתאחד איתה.

## מדבבים
*ג'ולי וולטרס - המלכה
*שרידן סמית' - וונדה
*ריי וינסטון - טייסון
*ג'ק ווייטהול - רקס
*מאט לוקאס - צ'ארלי
*טום קורטני - הדוכס מאדינבורג
*קולין מק'פארלן - צ'יף
*נינה וואדיה - פאטמור
*שרה הדלנד - מיצי
*דברה סטפנסון - מלאניה

## הפצה
הסרט יצא לאקרנים ב-2019 ברחבי העולם, בין היתר בצרפת, סין, הממלכה המאוחדת, אמריקה הלטינית, ארצות הברית, ישראל ומדינות נוספות.

## קישורים חיצוניים

* 

## הערות שוליים

קטגוריה:סרטי 2019
קטגוריה:סרטי תלת-ממד
קטגוריה:סרטי אנימציה ממוחשבת
קטגוריה:סרטים בלגיים
קטגוריה:סרטים על כלבים
קטגוריה:סרטי אנימציה על בעלי חיים
קטגוריה:סרטי הנפשה בלגיים
קריאה (ביולוגיה)

בריצוף דנ"א, קריאה (read) היא רצף של זיווג בסיסים (או הסתברות זיווג בסיסים) הממופה בהתאמה למקטע דנ"א חלקי או שלם. ניסוי ריצוף טיפוסי משלב קיטוע של הגנום למיליונים של מולקולות בגודל נבחר המחוברות למתאמים (Adaptors). קבוצת המקטעים, אשר מרוצפת ליצירת קבוצת קריאות, נקראת ספריית ריצוף. 

## אורך קריאה
טכנולוגיות ריצוף מפיקות אורכי קריאות שונות. אורכי קריאות באורך 20-40 זוגות בסיסים נקראים אולטרה קצרים. (ultra-short). מרצפים טיפוסיים מייצרים אורך קריאות בטווח של 100-500 זוגות בסיסים. למרות זאת, פלטפורמת פסיפיק ביוסיאנס (Pacific Bioscience) מייצרות בקירוב אורך קריאות של 1500 זוגות בסיסים. אורך קריאה הוא גורם המסוגל להשפיע על תוצאות של מחקרים ביולוגים. לדוגמה, אורך קריאה ארוך יותר משפר את הרזולוציה של הרכבה מאפס (de novo) של הגנום וחשיפת שוני מבני (Structural variants). הערכה היא שאורך קריאה של יותר מ-100 אלף בסיסים נדרשת להרכבה שיגרתית מאפס של הגנום. צינורות עיבוד נתונים (Pipeline) ביואינפורמטיים לניתוח מידע מריצוף לוקחים בדרך כלל בחשבון את אורכי הקריאות.

קטגוריה:DNA
הר פרואו

**הר פרואו** (באנגלית: **Prow Mountain**; מילולית: הר החרטום) הוא הר ברכס ורמיליון בהרי הרוקי הקנדיים, בשטח הפארק הלאומי באנף בפרובינציית אלברטה שבקנדה.

גובהו של ההר 2,858 מטרים מעל פני הים.

ההר מתנשא לגובה של 158 מטרים מעל סביבתו.

ההר נמצא מערבית להר וייט, 7 קילומטרים מזרחית להר מקקונול ודרומית מערבית להר טיירל.

## היסטוריה
### מקור השם
ההר נקרא בשם זה, בשל צורתו, הדומה לחרטום של ספינה.

### הטיפוס על ההר
הראשון שטיפס לפסגת ההר היה מוריסון פ. ברידג'לנד (Morrison P. Bridgland) במסגרת סקר טופוגרפי של האזור בשנת 1918.

## קישורים חיצוניים
* הר פרואו באתר "אנציקלופדיית ההרים הקנדית"
* מפה טופוגרפית של אזור הר פרואו
* הר פרואו באתר peakbagger
* תרשים הנוף הנשקף מהר פרואו באתר hilltopviews
; מזג אוויר
* תחזית מזג אוויר ארוכת טווח עבור הר פרואו

## הערות שוליים

פרואו
פרואו
קרסנוזנאמנסק

**קרסנוזנאמנסק** (ברוסית: **Краснозна́менск**) היא עיר במחוז מוסקבה, רוסיה, שבעבר הייתה עיר סגורה. שטחה העירוני מגיע ל-13.322 קמ"ר.

העיר ממוקמת על הקילומטר ה-41 של הכביש הפדרלי M1 (המכונה "בלארוס") על גבול מחוז המשנה אודינצובו ומחוז המשנה נארו-פומינסקי שבפרוורי מוסקבה. בעיר נמצא מרכז הבקרה והשליטה הראשי של משרד ההגנה של רוסיה וחיל החלל הרוסי, וזו הסיבה המרכזית לכך שהעיר היוותה בעבר עיר סגורה.

אוכלוסיית העיר מונה 41,769 נפש (נכון ל-2018).

## ספורט
בעיר פועל מועדון כדורגל קרסנוזנאמנסק, אשר התמודד בעבר בעונת 1994 בליגת המשנה הרוסית בכדורגל ומארח את משחקיו באצטדיון "זאריה" - נחנך בשנת 2003 ומכיל 4,000 מושבים.

## גלריה

קובץ:Центр развития детей и юношей (Краснознаменск).jpg|מרכז פיתוח של יצירתיות לילדים ובני נוער
קובץ:Фонтан на улице Победы (Краснознаменск).jpg|המזרקה ברחוב הניצחון
קובץ:Никольская церковь (Краснознаменск).jpg|כנסיית ניקולאי הקדוש
קובץ:Мемориал Титова в Краснознаменске.jpg|ממוריאל הרמן טיטוב
קובץ:Pobedy2.jpg|רחוב ניצחון
קובץ:Molodiozhnaya.jpg|רחוב הנוער
קובץ:ДК «Космос» и памятник Ленину (Краснознаменск).jpg|האנדרטה על שם לנין


## קישורים חיצוניים

* 

## הערות שוליים

קטגוריה:נאוקוגרדים
קטגוריה:מחוז מוסקבה: ערים
קטגוריה:יישובים שהוקמו ב-1950
גונאר לונד

**נילס גונאר וויגו לונד** (בשוודית: **Nils Gunnar Wiggo Lund**; נולד ב-26 ביולי 1947) הוא פוליטיקאי, שר לשעבר ודיפלומט שוודי.

## ביוגרפיה
לונג נולד בסטוקהולם ושירת בצבא השוודי בבסיס באופסלה, הוא למד כלכלה פוליטית, מדעי המדינה ורוסית באוניברסיטת סטוקהולם ובאוניברסיטת אופסלה, ב-1972 קיבל תואר שני בכלכלה פוליטית ומשפט בינלאומי באוניברסיטת קולומביה.

הוא שימש כדיפלומט בקופנהגן, עבד בארגון לשיתוף פעולה ולפיתוח כלכלי בפריז ובנציגות השוודית באיחוד האירופי.

מ-2002 ועד 2004 היה השר לענייני הבורסה והמרת מטבעות בינלאומיים, מ-2004 ועד 2007 כיהן בשגריר שוודיה בארצות הברית.

ב-2007 הוחלף על ידי ג'ונאס האפסטרום והתמנה לשגריר בצרפת ושירת בתפקיד זה עד לשנת 2014.

## קישורים חיצוניים

* https://www.worldpolicyconference.com/gunnar-lund/
* https://www.regeringen.se/49bb4b/contentassets/57a04c361db54cbf8c1768d6f1eeb523/brev-angaende-avtalet-fran-usas-utrikesminister-till-sveriges-ambassador

## הערות שוליים

קטגוריה:שגרירי שוודיה בארצות הברית
קטגוריה:שגרירי שוודיה בצרפת
קטגוריה:שרי ממשלת שוודיה
קטגוריה:שוודים שנולדו ב-1947
הר שיפס פרואו

**הר שיפס פרואו** (באנגלית: **Ship's Prow Mountain**; מילולית: הר החרטום הספינה) הוא הר בהרי הרוקי הקנדיים, בפרובינציית אלברטה שבקנדה.

ההר ממוקם בסמוך לעיירה קנמור.

גובהו של ההר הוא 2,607 מטרים מעל פני הים.

ביחס לסביבתו הקרובה ההר מתנשא לגובה של 107 מטרים.

## היסטוריה
### מקור השם
ההר נקרא בשם זה בשל צורתו, הדומה לחרטום של ספינה.

## קישורים חיצוניים
* 
* הר שיפס פרואו באתר peakbagger
* הר שיפס פרואו באתר summitsearch
* הר שיפס פרואו באתר peakfinder
; טיפוס על ההר
* מסלול הר פרואו באתר alltrails
* תיאור מסלול הטיפוס על הר פרואו באתר trailpeak
* פרופיל מסלול הטיפוס באתר viewranger
* תצלומי מסלול הטיפוס על הר פרואו
* 

## הערות שוליים

שיפס פרואו
שיפס פרואו
פסגת פלינטס

**פסגת פלינטס** או **פסגת פלינטז** (באנגלית: **Flints Peak**) היא הר ברכס ורמיליון בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

גובהה של הפסגה 2,950 מטרים מעל פני הים.

הפסגה מתנשאת לגובה של 170 מטרים מעל סביבתה.

## היסטוריה
### מקור השם
שמה של הפסגה ניתן לה בשנת 1959.

הפסגה נקראת על שם בעל אדמות מקומי בשם "פלינט". השם "פלינט'ס" (היינו לוואי שייכות: "הפסגה של פלינט") ניתן להר כדי להבדיל בינו לבין המילה האנגלית לאבן צור - "פלינט".

## לקריאה נוספת
• Alan Kane, **[https://books.google.co.il/books?id=on4mBgAAQBAJ&pg=PA262&lpg=PA262&dq=%22Flints+Peak%22&source=bl&ots=FOs4Shzxkn&sig=oKOZUtJJNmPNBX_QzD1Z85jVG8M&hl=en&sa=X&ved=2ahUKEwic8vLn28LfAhXlp4sKHbYMAwM4ChDoATAHegQIBBAB#v=onepage&q=%22Flints%20Peak%22&f=false Scrambles in the Canadian Rockies]**, P 262

• Glen W. Boles, William Lowell Putnam, Roger W. Laurilla, **[https://books.google.co.il/books?id=5qVu36F64dYC&pg=PA98&lpg=PA98&dq=%22Flints+Peak%22&source=bl&ots=ECPUqrbRqo&sig=YonP1_wfxHQxtXWBz10GECv-2BE&hl=en&sa=X&ved=2ahUKEwic8vLn28LfAhXlp4sKHbYMAwM4ChDoATAGegQICBAB#v=onepage&q=%22Flints%20Peak%22&f=false Canadian Mountain Place Names: The Rockies and Columbia Mountains]**, P 98

## קישורים חיצוניים
* פסגת פלינטס באתר "אנציקלופדיית ההרים הקנדית"
* מפה טופוגרפית של אזור פסגת פלינטס
* תרשים הנוף הנשקף מפסגת פלינטס באתר peakvisor
* תרשים הנוף הנשקף מפסגת פלינטס באתר peakfinder
* פסגת פלינטס באתר peakbagger
; מזג אוויר
* תחזית מזג אוויר עדכנית ארוכת טווח עבור פסגת פלינטס
** סטטיסטיקות מזג אוויר עבור פסגת פלינטס
** תחזית מזג אוויר עדכנית ארוכת טווח עבור פסגת פלינטס לפי גבהים

## הערות שוליים

פלינטס
פלינטס
פלינטס
קורן אמישה

**קורן אמישה** (נולד ב-17 בדצמבר 1971) הוא כדורסלן עבר ישראלי. שיחק בעמדת הרכז, גובהו 1.93 מטר.

## קריירה
אמישה החל את הקריירה שלו בקבוצת הנוער של הפועל חיפה. במקביל שיחק בנבחרת הקדטים של ישראל, ובנבחרת בית הספר בו למד לצד גיא גודס, אורט קריית ביאליק, איתה זכה באליפות ישראל לתיכונים במרץ 1987, ובגביע העולם בכדורסל לבתי ספר תיכוניים במאי 1989.

בעונת 1987/88 החל לשחק בקבוצת הבוגרים של "מכבי בת גלים" (קבוצת בת של מכבי חיפה) ששיחקה ב (אז הליגה השנייה בחשיבותה בכדורסל הישראלי).

בשנים 1988–1992 שיחק בליגה הלאומית (שמה של ליגת העל אז) בשורת מכבי חיפה. בעקבות יכולתו הטובה בחיפה, בעונת 1992/93 הצטרף למכבי תל אביב. לאחר פציעתו של גיא גודס, תופקד אמישה כרכז הראשון. אמישה לא הצליח לשחזר את ההצלחה מהעונה הקודמת, הודח מהחמישייה הפותחת, ותפקיד הרכז הראשון ניתן לנדב הנפלד. עונה זו הייתה עונה בה הפסידה מכבי תל אביב את האליפות לאחר רצף של 23 שנה, כן כשלה במשחקיה באירופה.

בעונת 1993/94 עבר לשחק בבני הרצליה (שפעלה אז בשם הפועל הרצליה), ובסך הכל שיחק בשורותיה שלוש עונות. בעונת 1994/95 סייע לקבוצה לזכות בגביע המדינה. בשנים 1996 - 1998 שיחק במכבי רעננה.

סך הכל רשם אמישה 10 עונות בליגה ראשונה, בהן שיחק ב-214 משחקים וקלע 2,562 נקודות והוא מקום 97 ברשימת קלעי כל הזמנים.

קורן אמישה שיחק בנבחרת ישראל הבוגרת, השתתף במוקדמות אליפות אירופה 1991, אולם הנבחרת לא הצליחה להעפיל לאליפות. לפני כן שיחק בנבחרת הקדטים, הנוער והעתודה.

שני אחיו של אמישה, מוטי וליאור, גם הם כדורסלני עבר.

## קישורים חיצוניים
* פרופיל שחקן, באתר מנהלת ליגת העל בכדורסל
* ערן סלע, בית הלוחם, באתר כדורסלע

## הערות שוליים

קטגוריה:כדורסלני מכבי חיפה
קטגוריה:כדורסלני מכבי תל אביב
קטגוריה:כדורסלני בני הרצליה
קטגוריה:כדורסלני מכבי רעננה
קטגוריה:בוגרי אורט קריית ביאליק
קטגוריה:כדורסלני נבחרת ישראל
קטגוריה:ישראלים שנולדו ב-1971
קול קוריאה

**קול קוריאה** (בקוריאנית: **조선의 소리 방송**) היא תחנת רדיו בינלאומית המופעלת על ידי קוריאה הצפונית.

התחנה משדרת במגוון שפות, ביניהן סינית, ספרדית, גרמנית, אנגלית, צרפתית, רוסית, יפנית וערבית.

עד לשנת 2002, שמה של התחנה היה **רדיו פיונגיאנג**.

## היסטוריה
התחנה נוסדה ב-14 באוקטובר 1945, במהלך תקופת משטר הכיבוש הסובייטי בקוריאה, בשם "רדיו פיונגיאנג". השידור הראשון של התחנה היה נאום הניצחון של קים איל-סונג, אשר חזר זה עתה לפיונגיאנג עם תום מלחמת העולם השנייה.

השידור הראשון בשפה זרה נעשה ב-16 במרץ 1947, בשפה הסינית. במהלך שנת 1950 החלה התחנה לשדר גם ביפנית, ובהמשך באנגלית (1951), צרפתית ורוסית (1963), ספרדית (1965), ערבית (1970), וגרמנית (1983).

בשנת 1960 כללו שידורי רדיו פיונגיאנג 159 שעות שידור בשבוע. ב-1970 הסתכמו שעות השידור השבועיות ב-330 שעות, ובשנת 1980 ב-597 שעות שידור. החל משנת 1990 סך שעות השידור השבועיות ירדו ל-534 שעות, מגמה שהמשיכה בשנת 1994 עם 529 שעות שידור, ו-364 בשנת 1996.

בשנת 2002 שונה שם התחנה ל**קול קוריאה**.

## שידורי התחנה
התחנה משדרת לתושבי קוריאה הצפונית באמצעות גלים קצרים, וכן למדינות שכנות באמצעות גלים בינוניים.

רוב שידורי התחנה מועברים ממשדר הממוקם כ-25 ק״מ מהעיר קוג׳אנג שבקוריאה הצפונית. שידורים נוספים מתבצעים גם מאתר שידור הממוקם בפיונגיאנג.

בעבר, התחנה נהגה גם לכלול בשידוריה הודעת מוצפנות למרגלים צפון-קוריאנים ברחבי העולם. התנהלות זו הסתיימה להלכה בשנת 2000, בעקבות הפסגה הבין-קוריאנית הראשונה שהתקיימה באותה שנה.

## תוכן השידורים

מרבית שידורי התחנה נפתחים במרווח אות, ולאחר מכן בהודעה מוקלטת: "זהו קולה של קוריאה". לאחר מכן, מנוגן המנון קוריאה הצפונית ונגינות לאומיות נוספות.

בהמשך, מועבר דיווח חדשות מטעם סוכנות הידיעות המרכזית הקוריאנית, תוך התאמות נדרשות למדיום הרדיו.

## ראו גם
*תקשורת המונים בקוריאה הצפונית

## לקריאה נוספת
* 

## קישורים חיצוניים

* 
* תיעוד של מספר הודעות מוצפנות ששודרו בתחנה עבור מרגלים-צפון-קוריאנים, בצירוף הסברים 
* ארכיון שידורי התחנה בשפה האנגלית

## הערות שוליים

קטגוריה:קוריאה הצפונית: תקשורת
קול קוריאה
נשף האופרה של וינה

[ממוזער|השחקנית [מירה סורבינו במהלך הנשף (2013)]]
**נשף האופרה של וינה** (בגרמנית: **Wiener Opernball**) הוא אירוע שנתי הנערך בבית האופרה של וינה.
## היסטוריה
תחילתה של מסורת הנשפים בווינה החלה בשנת 1814 כשראשי האריסטוקרטיה באירופה החלו לחפש אחר תרבות ובידור לאחר מלחמות נפוליאון. הנשף הראשון בבית האופרה נערך ב-1877, ולאחריו אורגנו גם נשפי מסכות.

הנשף הראשון שנקרא "נשף האופרה", אורגן ב-1935, אך בשנים אחר כך הופסק להתקיים עקב מלחמת העולם השנייה. לאחר המלחמה חודש הנשף.

נשיא אוסטריה מגיע לנשף, והגעתו מלווה בדרך כלל בקולות חצוצרה. האירוע משודר בשידור חי בטלוויזיה האוסטרית.

## קישורים חיצוניים

*היסטוריית הנשף 
*אודות הנשף

## הערות שוליים

קטגוריה:נשפים
קטגוריה:וינה: תרבות
אמילי ג'ויס

**אמילי שאן ג'ויס** (באנגלית: **Emily Sian Joyce**; נולדה ב-12 באפריל 1969) היא שחקנית אנגלייה המוכרת בעיקר מהופעתה בתפקיד ג'נט דוקינס בסדרה הקומית של ה-BBC "הגיבור שלי" בין השנים 1999 ל-2006.

## ביוגרפיה
ג'ויס נולדה בווליץ' שבלונדון, אנגליה. היא הצעירה במשפחה בת שלוש בנות, שכולן בעסקי השעשועים בבריטניה. אמן אהבה את התיאטרון ונהגה לקחת את הבנות להצגות. בגיל 15 החליטה ג'ויס להצטרף לתיאטרון הלאומי לנוער, ובתקופה זו עבדה במגזין ווג. בהמשך למדה משחק באקדמיית ובר דאגלס לאמנות הדרמה. בגיל 17 הקימה והייתה סולנית של להקת "In Spite of All That". היא הייתה עם הלהקה במשך שלוש שנים.

אחרי סיום לימודיה בבית הספר למשחק הצטרפה ג'ויס ללהקה השייקספירית המלכותית. הופעת הבכורה שלה בטלוויזיה הייתה בדרמה "המפצח" של רשת ITV בה גילמה דמות של רוצחת. ב-1999 כיכבה בסדרת דרמה נוספת של ITV1 בשם "Grafters". ב-2003 שיחקה בתפקיד המפקדת של הבלשית הייברס בסדרה "חקירות המפקח לינלי".

ג'ויס הופיעה בסדרה הקומית הבריטית "הגיבור שלי". היא גילמה את דמותה של ג'נט דוקינס, אחות במקצועה ובת זוגו של גיבור-העל תרמומן, שאותו גילם במקור ארדל או'הנלן ואחר כך ג'יימס דרייפוס.

ב-2003 הופיעה ג'ויס בפרק בעונה השנייה של הסדרה "Ultimate Force" בתפקיד ניקי סטרונג.
עוד ב-2003 שיחקה בתפקיד רוצחת סדרתית אנה מרצ'נד / שרה הרד בדרמת הפשע בשני חלקים של ה-BBC בשם "Messiah 2: Vengeance is Mine" בכיכובו של קן סטוט.

ב-2007 הופיעה ג'ויס בפרק בסדרת הדרמה "מלון בבילון" בתפקיד אסטל. עוד שיחקה בדמות קייט בדרמה הקומית "Little Devil".

במחצית הראשונה של 2008 שיחקה ג'וס במחזה  מאת לוסינדה קוקסון בתיאטרון הלאומי בלונדון. באותה שנה הופיע בדרמה קומית בת שישה חלקים של ה-BBC בשם "חברים משותפים" בה גילמה את שרה פלטשר הבוסית של מרטין (מארק וורן).

ב-2010 גילמה ג'ויס את ד"ר סנדרה פלמינג בסרט "חייל אוניברסלי - הדור הבא". באותה שנה הופיעה בתפקיד היועצת הפוליטית של ראש הממשלה, קלייר סאטון בעיבוד הבימתי של הסדרה "כן, אדוני ראש הממשלה" מאת אנטוני ג'יי וג'ונתן לין. הצגת הבכורה של המחזה הייתה במאי 2010 בפסטיבל צ'יצ'סטר, ובספטמבר 2010 הועברה ההפקה לתיאטרון גילגוד בווסט אנד הלונדוני. ב-2011 הופיעה ג'ויס בפרק בעונה השביעית של דרמת בית הספר "דרך ווטרלו" בתפקיד ה-DJ ויו או'דונל. ב-2013 השתתפה ג'ויס בפרק "Down Among the Fearful" בסדרת הדרמה של ITV "לואיס" בדמות ג'יין גרייס. ב-2011 כיכבה ג'ויס בסרט טלוויזיה, ספיישל לחג המולד, של ה-BBC בשם "לפלנד".

### חיים אישיים
ג'ויס היא אם לשני בנים שנולדו בלונדון.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:בריטיות שנולדו ב-1969
קטגוריה:בריטים שנולדו ב-1969
רותה קופפר

**רותה קופפר** (נולדה ב-6 במרץ 1964) היא עיתונאית, בעלת טור, עורכת ומבקרת טלוויזיה ישראלית.

## ביוגרפיה
קופפר נולדה בירושלים. את רוב ילדותה עברה יחד עם משפחתה בארצות הברית, שם למדה בבית הספר היסודי. כילדה שהתה רבות באולפני אן-בי-סי בהם עבד אביה, ואהבה לצפות בטלוויזיה, דבר שלטענתה השפיע בהמשך חייה על כיוון הקריירה המקצועית שלה.

כאשר חזרה קופפר עם משפחתה לישראל למדה בבית הספר הגימנסיה העברית רחביה בירושלים.

במהלך שירותה בצה"ל הייתה קופפר קצינת ת"ש וח"ן (חיל נשים). השתחררה מצה"ל בדרגת סגן.

קופפר כתבה במשך שנים רבות בעיתונות בישראל ועבדה בכלי תקשורת גדולים: עיתון "חדשות", ערוץ 2 בראשית דרכו, הייתה בעלת מדור טלוויזיה יומי במוסף גלריה בעיתון הארץ וכן עסקה בעבודות שונות נוספות בתחומי הכתיבה והעריכה, למשל בתרגום סרטים ועוד.

קופפר החלה את דרכה העיתונאית בשנת 1985 בעיתון חדשות. כסטודנטית לתואר ראשון עבדה במשרה מלאה בדסק החוץ ולאחר מכן כעורכת בדסק החדשות, וערכה את מוסף הקומיקס.

בשנת 1987 החלה קופפר לעבוד באולפני הרצליה בתחום התרגום.

בשנת 1990 הצטרפה קופפר לצוות של ערוץ 2 הניסיוני והייתה מתרגמת ותחקירנית בשני מגזיני החדשות הטלוויזיוניים: "שבע וחצי בעולם" ו"שמונה בערב".

בשנת 1992 החלה לכתוב בעיתון "הארץ".

בשלהי העשור השני של המאה ה-21, קופפר עובדת כעיתונאית עצמאית. היא כותבת בליברל, בכלכליסט, במגזיני TheMarker ועוד.

קופפר מגישה תוכניות אירוח ופינות קבועות בתחום הטלוויזיה והקולנוע, מגישה פינה קבועה בנושא טלוויזיה ברדיו תל אביב. היא גם מגישה את ההסכת "המדריך" בתחנת הרדיו "כאן תרבות". הגישה פינה קבועה על טלוויזיה בתוכנית "מועדון תרבות" בכאן 11. משנת 2021 מגישה יחד עם אליחי וידל את הפודקאסט "קאש אנד טראש" ובספטמבר 2023 החלה להגיש את הפודקאסט "סדרתיות" לצד גילי איזיקוביץ.

קופפר היא בעלת תואר ראשון מאוניברסיטת תל אביב בספרות אנגלית, ולמדה לתואר שני בתורת הספרות. במסגרת לימודים אלו זכתה קופפר למלגות לימודים באוניברסיטת סלמנקה, ובאוניברסיטת מדריד.

## חיים אישיים
קופפר מתגוררת בתל אביב, נשואה ואם לשלושה.

## קישורים חיצוניים

* 
* פודקאסט המדריך, 12 בפברואר 2019
* כל הטורים של רותה קופפר במגזין ליברל
* כל הטורים של רותה קופפר ב-TheMarker
* הפינה בהגשת רותה קופפר, ב-רדיו 103FM
* רותה קופפר באתר האינטרנט אידיבי
*כל הטורים של רותה קופפר באתר כלכליסט
*https://podcastim.org.il/המדריך/

## הערות שוליים

קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:מבקרות טלוויזיה ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל חדשות
קטגוריה:סגל הארץ
קטגוריה:סגל כלכליסט
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:תל אביב-יפו: אישים
קטגוריה:ישראליות שנולדו ב-1964
קטגוריה:ישראלים שנולדו ב-1964
וילי ו-וה

[שמאל|ממוזער|200px|תיאור של [אודין, ויל, ו-וה יוצרים את העולם מאת לורנז פרליך.]]
[שמאל|ממוזער|200px|הרג [יימיר מאת פרליך]]

במיתולוגיה הנורדית, וילי (Vili) ו-וה (Vé) הם אחי האל אודין, בני בסטלה, בת בלת'ורן, ובּוֹר, בן בּוּרי.

משמעות המילה וילי בנורדית עתיקה היא רצון. המילה וה בנורדית עתיקה מתייחסת לסוג של מקדש גרמאני.

## בריאה
וילי ו-וה, ביחד עם אודין, הם שלושת האחים שהרגו את יימיר, הענק הראשון, יצרו ממנו את מרבית היקום ושמו  סוף לשלטון הענקים. שלושת האחים הם גם הראשונים מהאייסיר. ניתן להשוות את האחים לזאוס, פוסידון, והאדס מהמיתולוגיה היוונית. מהשלושה, אודין הוא הבכור, וילי הוא האמצעי, ו-וה הוא הצעיר. לזוג בני האדם הראשונים, אסק ואמבלה, אודין העניק נשמה וחיים, וילי העניק את השכל ואת חוש המישוש, ו-וה את הפנים, הדיבור, השמיעה והראייה.

## קישורים חיצוניים

קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
גורים וחברים

**גורים וחברים** (באנגלית: **Puppy Dog Pals**) היא סדרת טלוויזיה אמריקאי-קנדית לילדים בהנפשה ממוחשבת שנוצרה על ידי הרלנד ויליאמס. לסדרה הופקו 5 עונות ו-116 פרקים באורך 24 דקות, כאשר היא שודרה במקור בארצות הברית בערוץ דיסני ג'וניור החל מ-14 באפריל 2017 עד 20 בינואר 2023. בישראל הסדרה שודרה בדיבוב עברי באותה רשת שידור, כאשר פרקה הראשון שודר ב-15 בינואר 2018 והאחרון ב-31 במרץ 2023.

שיר הפתיחה של הסדרה במקור בוצע על ידי אנדי בין ובעברית על ידי גילן שחף.

עונות 1–3 עלו בדיסני+ לכבוד השקתה בישראל ב-16 ביוני 2022 והשאר מאוחר יותר.

## עלילה
העלילה עוסקת בשני כלבים תאומים, בינגו ורולי, אשר אוהבים לטייל בשכונה שלהם כאשר הבעלים שלהם בוב עוזב את הבית.

## דמויות
* **בינגו (Bingo)** — כלבלב אפרפר שחור בעל קולר כחול עם ברק. אחיו התאום של רולי. הוא המנהיג של רולי ושל עצמו. בינגו תמיד מוכן לצאת למשימות עם אחיו כדי לעזור למישהו נזקק.
* **רולי (Rolly)** — כלבלב חום בהיר בעל קולר אדום עם עצם זהב. אחיו התאום של בינגו. הוא מטופש ולא חכם כמו בינגו. אוהב ללעוס כל מה שהוא יכול למצוא.
* **בוב (Bob)** — הבעלים של בינגו, רולי, היסי וה.ה.א.ב. ממציא דברים חדשים.
* **היסי (Hissy)** — חתולה סגולה, שדואגת לבינגו ולרולי כמו אחות גדולה. בכמה פרקים, היא בסופו של דבר הולכת יחד עם בינגו ורולי אל המשימות שלהם.
* **ה.ה.א.ב (A.R.F)** — כלב רובוטי שבוב המציא.

## מדבבים
הדיבוב העברי בוים על ידי שרון בורגאוקר (בין השנים 2018-2020) ותומר שביט (משנת 2020 עד סיום הסדרה), והופק על ידי ענבר שטגר עזרא וטלי מוזס נתנאל (בין השנים 2018-2019).

## שידור הסדרה

## פרקים
### עונה 1

### עונה 2

### עונה 3

### עונה 4

### עונה 5

## קישורים חיצוניים
* 

קטגוריה:סדרות הנפשה אמריקאיות
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2017
לוסיל גראהן

[ממוזער|שמאל|ליתוגרפיה של הבלרינה הדנית לוסיל גראהן (שנייה מימין) מאת תומאס הרברט מקווייר. במרכז התמונה [מארי טליוני, ניצבת בזרועות מורמות (en courrone), עם גראהן, פאני צ'ריטו וקרלוטה גריזי כורעות ברך סביב לה.]]

**לוסיל אלקסיה גראהן-יאנג** (בדנית: **Lucile Alexia Grahn-Young**  30 ביוני 1819 - 4 באפריל 1907) הייתה הבלרינה הדנית הראשונה שהשיגה פרסום בינלאומי ואחת הרקדניות הפופולריות של תקופת הבלט הרומנטי.

## ביוגרפיה
גראהן למדה מגיל צעיר בבית הספר הדני המלכותי לתיאטרון בקופנהגן, דנמרק אצל אוגוסט בורנונביל. היא סיימה את לימודיה בתיאטרון באופן רשמי בשנת 1834, וקיבלה את התפקיד הראשי של **אסטריד** בבלט "ולדמאר" של בורנונביל בשנת 1835. היחסים בין בורנונביל לגראהן התחילו להחמיץ תוך זמן לא רב, משום שהיא השתוקקה לרקוד בבלט הנודע לתהילה של האופרה של פריז. בסופו של דבר ניתן לה היתר מלכותי לעזוב. לאחר יציאתה מדנמרק בשנת 1836, לא חזרה לשם שוב לעולם. 

בשנת 1839 הסתיימה התקופה שאושרה לגראהן באופן רשמי, והיא הוסרה מרשימות העובדים של הבלט המלכותי הדני; היא הופיעה אז עם בלט האופרה של פריז. משנת 1839 עד 1845 הרחיבה גראהן את בסיס קהל צופיה, ורקדה בכמה ערים גדולות, בהם לונדון, סנקט פטרבורג ומילאנו. בשנת 1845, הוכר מקומה בקרב הסולניות המקובלות של זמנה, כאשר הוזנה לרקוד את "פה דה קאטר" של ז'יל פרו לצד הרקדניות, שזכו כבר לפרסום, פאני צ'ריטו, קרלוטה גריזי ומארי טליוני.

אחרי 1846, סיירה גראהן בחלק גדול מאירופה, לא רק כרקדנית, אלא גם כמפיקה של כמה בלטים, לרבות חידוש של "קטרינה" מאת ז'יל פרו, ואפילו מחזה פרי עטה, "בכחוס ואריאדנה". גראהן עברה להמבורג בשנת 1848 וגרמניה התחבבה עליה כל כך, עד שבנתה לה שם בית במינכן. 

גראהן פרשה מן הריקוד בשנת 1856 ונישאה לפרידריך יאנג. היא הורתה בלט, משנת 1858 עד 1861 בלייפציג, גרמניה ומ-1869 עד 1875 באופרת החצר של מינכן. היא מתה במינכן ב-1907, וציוותה את עזבונה הנכבד לעיר.

## קישורים חיצוניים

* 
* 

## הערות שוליים

קטגוריה:ילידות 1819
קטגוריה:רקדניות בלט דניות
קטגוריה:בלרינות
קטגוריה:פרימה בלרינות
קטגוריה:נפטרות ב-1907
יוסף אלמושנינו

הרב **יוסף בן יצחק אלמושנינו** (1643, ירושלים, האימפריה העות'מאנית – 1689, ניקלשבורג, ממלכת הבסבורג) היה הרב הראשי של יהודי בלגרד בשנים 1668–1688. ב-1688 במהלך מלחמת האימפריה העות'מאנית–הליגה הקדושה (1683–1699) כבש צבא ממלכת הבסבורג את בלגרד. הרב אלמושנינו ונכבדי הקהילה הובלו למעצר בניקלשבורג ושם בעודו במעצר, נפטר.

## קורות חייו
יוסף אלמושנינו נולד בירושלים. צאצא של הרב משה אלמושנינו מסלוניקי ואחיינו (בן אחותו) של הרב יהודה לירמה מבלגרד. למד בישיבת בית יעקב אצל ישראל יעקב חגיז והיה חברותא של אברהם נתן בן אלישע אשכנזי. ב-1660 הגיע לבלגרד ולמד תחת הרב שמחה בן גרשון הכהן בישיבה אותה הקים דודו יהודה לירמה. ב-1661 נישא לבתו של הרב שמחה בן גרשון הכהן. ב-1668 יצא הרב שמחה בן גרשון הכהן לבודה, בה הוצעה לו משרת הרב הראשי. תחתיו מונה יוסף אלמושנינו לרב הראשי של בלגרד.

באותה העת נחשבה בלגרד למרכז הלכה ופסיקותיו של הרב מופיעות בספרי שאלות ותשובות. אלמושנינו ניהל חליפת מכתבים ובהם התייעצויות הלכתיות עם משה בן חביב וצבי הירש אשכנזי. בתקופת כהונתו מתועדים ביקורי שדר"ים בבלגרד, כגון של הרב משה גאלנטי (השני). בתקופת כהונתו התחוללה שרפה גדולה בבלגרד ובמהלכה נשרפה ספריית בית המדרש ורבים מכתביו של הרב אלמושנינו עלו באש.

הרב אלמושנינו הואשם לא אחת בשבתאות, וככל הנראה ניהל קשרים עם נתן העזתי. בתקופתו שלחה קהילת בלגרד שני שליחים אל שבתי צבי, ומתועד כי העתיק והפיץ מכתביו של נתן העזתי. לאחר מותו של שבתי צבי התיר הרב אלמושנינו את עגונתו יוכבד, לאחר שגבה עדויות אודות מותו.

ב-1688 נכבשה בלגרד על ידי צבא ממלכת הבסבורג. הרב אלמושנינו ו-45 מנכבדי ועשירי הקהילה הובלו למעצר בניקלשבורג, במטרה להביא לפדיון שבויים בסכומי כסף גבוהים. ב-1689 בעודו בשביו, נפטר הרב אלמושנינו. כתביו נבזזו על ידי החיילים ההבסבורגים, נמכרו לעות'מאנים והובאו לקושטא. שם רכשו אותם בניו יצחק, יהודה ושמחה אלמושנינו, והוציאו אותם לאור בשני כרכים בשם "עדות ביהוסף" עם הסכמתו של רבי חיים אלפאנדרי. הכרך הראשון נדפס ב-1711 והשני ב-1733.

## קישורים חיצוניים
* גישה מקוונת לספר עדות ביהוסף באתר הספרייה הממלכתית של רוסיה
* עדות ביהוסף, באתר אוצר החכמה
* 

## ביאורים

## הערות שוליים

קטגוריה:בלגרד: רבנים
קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:רבנים ארץ-ישראלים
קטגוריה:ילידי 1643
קטגוריה:נפטרים ב-1689